pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมศุลกากรตรวจยึดเฮโรอีน (Heroine) ซุกซ่อนในพัสดุไปรษณีย์เตรียมส่งออกไปประเทศออสเตรเลีย น้ำหนัก 2,850 กรัม มูลค่ากว่า 8.5 ล้านบาท ณ ศูนย์ไปรษณีย์สุวรรณภูมิ
วันพุธที่ 7 กุมภาพันธ์ 2567
07/02/2567
กรมศุลกากรตรวจยึดเฮโรอีน (Heroine) ซุกซ่อนในพัสดุไปรษณีย์เตรียมส่งออกไปประเทศออสเตรเลีย น้ําหนัก 2,850 กรัม มูลค่ากว่า 8.5 ล้านบาท ณ ศูนย์ไปรษณีย์สุวรรณภูมิ
กรมศุลกากรและหน่วยงานที่เกี่ยวข้อง เพิ่มความเข้มงวดเฝ้าระวังการลักลอบนํายาเสพติดซุกซ่อนในพัสดุไปรษณีย์ ทั้งนําเข้า – ส่งออกไปนอกราชอาณาจักรและร่วมวิเคราะห์ความเสี่ยงลักลอบส่งของต้องห้ามต้องกํากัดออกนอกราชอาณาจักร ณ ศูนย์ไปรษณีย์สุวรรณภูมิ
วันนี้ (7 กุมภาพันธ์ 2567) นายพันธ์ทอง ลอยกุลนันท์ ที่ปรึกษาด้านการพัฒนาและบริหารการจัดเก็บภาษี ในฐานะโฆษกกรมศุลกากร เปิดเผยว่า จากนโยบายของท่านเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ที่ให้ความสําคัญกับการแก้ไขปัญหายาเสพติดอย่างต่อเนื่อง เพื่อคุณภาพชีวิตที่ดีของประชาชน และเพื่อให้เป็นไปตามนโยบายของรัฐบาล นายธีรัชย์ อัตนวานิช อธิบดี กรมศุลกากร จึงกําชับให้เจ้าหน้าที่ศุลกากรเข้มงวดกวดขันในการสืบสวนและปราบปราม การลักลอบนํายาเสพติดเข้ามาและส่งออกนอกราชอาณาจักรในทุกช่องทางและจากการวิเคราะห์ข้อมูล พบว่า การลักลอบส่งยาเสพติดออกนอกราชอาณาจักรไปยังต่างประเทศ มีแนวโน้มที่ผู้กระทําความผิดจะเปลี่ยนวิธีการส่งออกจากเดิมที่มีการส่งออกจํานวนมาก ๆ ในแต่ละครั้ง เป็นทยอยส่งจํานวนน้อยลงทางพัสดุไปรษณีย์ เพื่อเลี่ยงการตรวจสอบของเจ้าหน้าที่ กรมศุลกากรจึงเฝ้าระวังการลักลอบการส่งยาเสพติดผ่านการขนส่งทางพัสดุไปรษณีย์ทั้งภายในและภายนอกประเทศทางอากาศยาน และช่องทางอื่น ๆ อย่างเข้มงวดมาโดยตลอด
ทั้งนี้ กรมศุลกากรร่วมกับชุดปฏิบัติการ AITF (AIRPORT INTERDICTION TASK FORCE) ประกอบด้วย กรมศุลกากร สํานักงานคณะกรรมการป้องกันและปราบปรามยาเสพติด กองบัญชาการตํารวจปราบปรามยาเสพติด และศูนย์รักษาความปลอดภัยแห่งชาติ กองบัญชาการกองทัพไทย เพิ่มความเข้มงวดในการเฝ้าระวังการลักลอบนํายาเสพติดซุกซ่อนมาในพัสดุไปรษณีย์ ทั้งการนําเข้า – ส่งออกไปนอกราชอาณาจักรและร่วมกันวิเคราะห์ความเสี่ยงในการลักลอบส่งของต้องห้ามต้องกํากัดออกนอกราชอาณาจักร ณ ศูนย์ไปรษณีย์สุวรรณภูมิ
โดยเมื่อวันที่ 6 กุมภาพันธ์ 2567 พบพัสดุด่วนพิเศษระหว่างประเทศที่มีความเสี่ยงสูง มีการสําแดงชนิดสินค้า เป็น “OVALTINE” จํานวน 1 หีบห่อ ปลายทางประเทศออสเตรเลีย น้ําหนักรวม 5.290 กิโลกรัม จึงทําการเปิดตรวจกล่องพัสดุ พบ ขวดอาหารเสริมซึ่งไม่ตรงกับรายละเอียดที่มีการสําแดง จึงทําการตรวจสอบ ผลปรากฏว่าพบยาเสพติดให้โทษประเภทที่ 1 เฮโรอีน (Heroine) ซุกซ่อนอยู่ภายในขวดอาหารเสริม จํานวน 4 ขวด น้ําหนักรวมสิ่งห่อหุ้ม ประมาณ 2,850 กรัม มีมูลค่ารวมประมาณ 8,550,000 บาท
โฆษกกรมศุลกากร กล่าวต่ออีกว่า กรณีนี้เป็นความผิดตามมาตรา 242 มาตรา 244 ประกอบมาตรา 252 มาตรา 166 และมาตรา 167 แห่งพระราชบัญญัติศุลกากร พ.ศ. 2560 และประมวลกฎหมายยาเสพติด พ.ศ. 2564 ทั้งนี้ กรมศุลกากรได้ประสานเจ้าหน้าที่จากสํานักงานคณะกรรมการป้องกันและปราบปรามยาเสพติด (ป.ป.ส.) และ กองบัญชาการตํารวจปราบปรามยาเสพติด (บช.ปส.) เพื่อติดตามและขยายผลต่อไป สําหรับสถิติการจับกุมยาเสพติด ปีงบประมาณ 2567 (1 ตุลาคม 2566 – 7 กุมภาพันธ์ 2567) มีทั้งหมด 55 ราย มูลค่ารวมประมาณ 309,565,580 บาท
รัฐบาลไทย-ข่าวทำเนียบรัฐบาล-กองทัพบกบกจัดงานยิ่งใหญ่ “มหัศจรรย์ วันมวยไทย ดังไกลสู่ชาวโลก” ประจำปี 2567 Amazing MuayThai World Festival 2024
วันพุธที่ 7 กุมภาพันธ์ 2567
กองทัพบกบกจัดงานยิ่งใหญ่ “มหัศจรรย์ วันมวยไทย ดังไกลสู่ชาวโลก” ประจําปี 2567 Amazing MuayThai World Festival 2024
ตามที่รัฐบาลได้กําหนดให้วันที่ 6 กุมภาพันธ์ ของทุกปี เป็น “วันมวยไทย” ซึ่งตรงกับวันเสวยราชสมบัติของสมเด็จพระสรรเพชญ์ที่ 8 หรือ “พระเจ้าเสือ” พระองค์ทรงมีพระปรีชาสามารถทางด้านมวยไทย เพื่อเป็นการสืบทอดศิลปะแม่ไม้มวยไทยไปยังคนรุ่นหลัง
อีกทั้งยังเป็นมรดกทางวัฒนธรรมอันทรงคุณค่าของชาติไทยตราบมาจนถึงปัจจุบัน กองทัพบกจึงเห็นความสําคัญว่าแม่ไม้มวยไทยมิใช่เพียงศิลปะการต่อสู้ แต่หากเป็นการแสดงออกถึงศิลปะวัฒนธรรมจารีตประเพณีอัตลักษณ์ความเป็นชาติไทย จึงได้ดําเนินการร่วมกับการท่องเที่ยวแห่งประเทศไทย (ททท.), การกีฬาแห่งประเทศไทย (กกท.), กระทรวงวัฒนธรรม, หน่วยงานภาครัฐ, หน่วยงานภาคเอกชน และจังหวัดประจวบคีรีขันธ์ ร่วมกันจัดงาน “มหัศจรรย์ วันมวยไทย ดังไกลสู่ชาวโลก” ประจําปี 2567 “Amazing MuayThai World Festival 2024” จัดขึ้นตั้งแต่ วันที่ 4 - 6 กุมภาพันธ์ 2567 เวลา 1600 - 2200 ของทุกวัน ณ อุทยานราชภักดิ์ อ.หัวหิน จ.ประจวบคีรีขันธ์ วัตถุประสงค์เพื่อส่งเสริมให้มวยไทยเป็นกีฬาประจําชาติ และมรดกของชาติไทย เผยแพร่ประวัติศาสตร์ จารึกประเพณีวัฒนธรรมอันงดงามและเป็นสากล เพื่อให้กีฬามวยไทยให้เป็นที่รู้จักทั่วโลก และเพื่อต่อยอดการท่องเที่ยวเชิงวัฒนธรมโดยให้มวยไทยเป็นสื่อกลาง ให้อุทยานราชภักดิ์เป็นบ้านของมวยไทยที่คนไทยและนักท่องเที่ยวต้องมา
ทั้งนี้ ในวันนี้ (6 กุมภาพันธ์ 2567) เวลา 17.45 น. นายเศรษฐา ทวีสิน นายกรัฐมนตรี ได้ให้เกียรติเป็นประธานจัดงานอย่างเป็นทางการในชื่อ “มหัศจรรย์ วันมวยไทย ดังไกลสู่ชาวโลก” ประจําปี 2567 พร้อมด้วย นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย, นายสุทิน คลังแสง รัฐมนตรีว่าการกระทรวงกลาโหม, นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม, นางสาวสุดาวรรณ หวังศุภกิจโกศล รัฐมนตรีว่าการกระทรวงการท่องเที่ยวและกีฬา ให้เกียรติร่วมงาน โดยในส่วนของกองทัพบก มี พลเอก เจริญชัย หินเธาว์ ผู้บัญชาการทหารบก พร้อมด้วยผู้บังคับบัญชาชั้นสูงให้การต้อนรับ กิจกรรมประกอบด้วย การวางพานพุ่มดอกไม้สดถวายราชสักการะพระบรมราชานุสาวรีย์สมเด็จพระบูรพกษัตริย์แห่งสยาม 7 พระองค์, ถวายราชสักการะพระบรมรูปสมเด็จพระสรรเพชญ์ที่ 8 (พระเจ้าเสือ) และถวายราชสักการะพระบรมฉายาลักษณ์พระบาทสมเด็จพระเจ้าอยู่หัว รัชกาลที่ 10 รับมงคลจากพานพุ่ม มอบมงคลให้ครูมวยอาวุโส จากนั้น เข้าสู่การแสดง 3 ชุด ได้แก่ ชุดที่ 1 “มหัศจรรย์มวยไทย จากรากเหง้าแห่งสยาม ศิลปะการต่อสู้มรดกไทยสู่ชาวโลก”, ชุดที่ 2 “จารีตวิถีโบราณ การมอบตัวเป็นศิษย์ การขึ้นครูและการครอบครู มนต์ขลังวัฒนธรรมมวยไทย” และชุดที่ 3 “สืบศิลป์การไหว้ครูร่ายรํา แม่ไม้มวยไทย สู่โดรนแปรอักษร แสงสีสุดตระการตา” ซึ่งมีกําลังพลของกองทัพบกเข้าร่วมพิธีไหว้ครู กว่า 3,000 นาย ร่วมกับนักมวยจากสมาคมมวยพระเจ้าเสือและประชาชน รวมแล้วกว่า 5000 คน พร้อมด้วยการแปรอักษรโดยใช้โดรนแปรอักษร กว่า 700 ตัว และการแสดงพลุเพื่อแสดงถึงความสําคัญและความยิ่งใหญ่ของงาน
นอกจากนี้ภายในงานยังมีการแข่งขันชกมวยท้องถิ่น กิจกรรมบูธของผู้สนับสนุน และการขายสินค้า OTOP และของที่ระลึกของจังหวัดประจวบคีรีขันธ์ ทั้งนี้สามารถติดตามข้อมูลข่าวสารเพิ่มเติมได้ที่ เพจเฟซบุ๊ก Amazing MuayThai Festival
--------------------------------------
คณะอนุกรรมการด้านประชาสัมพันธ์กองทัพบก
6 กุมภาพันธ์ 2567
รัฐบาลไทย-ข่าวทำเนียบรัฐบาล-นายกฯ ย้ำ ดิจิทัลวอลเล็ต ปชช. ไม่ต้องเร่ง  ยืนยันคณะกรรมการโครงการฯ กำลังหารืออยู่ เผยดีใจราคาสินค้าเกษตรฯ ดีขึ้น
วันศุกร์ที่ 9 กุมภาพันธ์ 2567
09/02/2567
นายกฯ ย้ํา ดิจิทัลวอลเล็ต ปชช. ไม่ต้องเร่ง  ยืนยันคณะกรรมการโครงการฯ กําลังหารืออยู่ เผยดีใจราคาสินค้าเกษตรฯ ดีขึ้น
นายกฯ ย้ํา ดิจิทัลวอลเล็ต ปชช. ไม่ต้องเร่ง  ยืนยันคณะกรรมการโครงการฯ กําลังหารืออยู่ เผยดีใจราคาสินค้าเกษตรฯ ดีขึ้น
วันนี้ (9 ก.พ. 67) เวลา 15.40 น.ณ วัดสิงหาราม ตําบลบัวชุม อําเภอชัยบาดาล จังหวัดลพบุรี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์ภายหลังการตรวจลงพื้นที่ตรวจติดตามโครงการก่อสร้างเขื่อนป้องกันตลิ่งริมคลองลําสนธิว่า จากการมาลงพื้นที่เมื่อเช้านี้ได้ลงพื้นที่ที่จังหวัดสระบุรี ได้พบเจอพี่น้องชาวเกษตรกรจังหวัดสระบุรี ซึ่งปีนี้ราคาข้าวดีขึ้น ในวันนี้มารับฟังปัญหาจากจังหวัดสระบุรีได้มาเจอพี่น้องเกษตรกรชาวนาเรื่องการปลูกข้าวนาปรัง ปีนี้ราคาข้าวกิโลกรัมละประมาณ 12 บาท รู้สึกดีใจที่สามารถทําราคาข้าวให้สูงขึ้นหักต้นทุนแล้วเหลือ 6,000 บาทต่อไร่
นายกฯ กล่าวต่อไปว่า รัฐบาลจะไม่หยุดแค่นี้ จะหาตลาดเพิ่มมากขึ้น จากเมื่อต้นปีไปพบกับผู้นําต่างประเทศมา ได้ขายให้กับอินโดนีเซีย 2 ล้านตัน ตรงนี้ถือเป็นเรื่องที่สําคัญนาปีกับนาปรัง นาปรังก็ต้องทําให้ได้ผลผลิต ทั้งนี้ กรมชลประทานมีแผนงานที่ชัดเจนรองรับการบริหารจัดการน้ําให้เพียงพอ รู้สึกดีใจที่ทําได้
“การลงพื้นที่ในวันนี้ เป็นการลงพื้นที่ในครั้งแรก เมื่อตอนหาเสียงก็ไม่ได้มาดูเรื่องเขื่อน เรื่องน้ําท่วมรู้สึกตกใจเหมือนกันว่าน้ําท่วมเยอะ เรื่องการบริหารจัดการน้ําวันจันทร์นี้จะให้สส. เข้ามาดูในพื้นที่ มาดูเรื่องความเดือดร้อนของพี่น้องประชาชนและรายละเอียดของการจัดสรรงบประมาณ” นายกฯ ย้ํา
ผู้สื่อข่าวถามว่า เห็นมีการร้องเรียนในเรื่องของปัญหายาเสพติดไม่น้อยตรงนี้นายกฯ กล่าวว่าเมื่อสักครู่ถามทางสระบุรีทางฝ่ายความมั่นคงได้ดูแลเป็นอย่างดี ต้องเข้าใจว่าปัญหายาเสพติดยังไม่หมดไป เมื่อวานนี้ก็ได้มีการตอบคําถามในสภา ถึงแม้จะไม่มีแล้ว แต่ก็เยอะกว่า 4- 5 เท่า แล้ว เรื่องของการยึดทรัพย์ การจับรายใหญ่ รวมถึงการจะเผาให้เร็วขึ้นแต่อย่างไรก็ตามสิ่งที่น่าตกใจคือเรื่องของราคายาบ้าต่อเม็ดก็ยังแก้ไขไม่ดีขึ้นเลย ตรงนี้รัฐบาลตระหนักดี และพยายามการแก้ไขอยู่
ผู้สื่อข่าวถามว่า การลงพื้นที่ในวันนี้มีประชาชนเร่งเรื่องโครงการเงินดิจิทัลวอลเล็ตหรือไม่ นายกรัฐมนตรีกล่าวว่า ยังไม่มี แต่ว่า ไม่ต้องเร่งหรอก ผมเร่งอยู่แล้ว ทางคณะกรรมการโครงการนี้กําลังหารืออยู่ และจะมีคําตอบ
ผู้สื่อข่าวถามว่า การมาลพบุรีในวันนี้เป็นครั้งแรกของท่านนายก อย่างที่ทราบจังหวัดลพบุรีก็จะมีปัญหาเรื่องของลิงที่มีอยู่เยอะมาก เห็นว่าวันสองวันนี้จะมีแนวโน้มการจับลิงเข้ากรง นายกรัฐมนตรีกล่าวว่าเรื่องนี้ยังไม่ทราบ ช่วงค่ําจะไปทานอาหารจะมีการหารือเรื่องนี้อยู่
รัฐบาลไทย-ข่าวทำเนียบรัฐบาล-กระทรวงยุติธรรม ร่วมประชุมคณะกรรมการพัฒนาการบริหารงานยุติธรรมแห่งชาติ ครั้งที่ ๑/๒๕๖๗
วันพฤหัสบดีที่ 8 กุมภาพันธ์ 2567
08/02/2567
กระทรวงยุติธรรม ร่วมประชุมคณะกรรมการพัฒนาการบริหารงานยุติธรรมแห่งชาติ ครั้งที่ ๑/๒๕๖๗
กระทรวงยุติธรรม ร่วมประชุมคณะกรรมการพัฒนาการบริหารงานยุติธรรมแห่งชาติ ครั้งที่ ๑/๒๕๖๗
ในวันพฤหัสบดีที่ ๘ กุมภาพันธ์ ๒๕๖๗ เวลา ๑๓.๓๐ น. นายพีระพันธุ์ สาลีรัฐวิภาค รองนายกรัฐมนตรีและรัฐมนตรีว่าการกระทรวงพลังงาน เป็นประธานการประชุมคณะกรรมการพัฒนาการบริหารงานยุติธรรมแห่งชาติ (กพยช.) ครั้งที่ ๑/๒๕๖๗ โดยมี พันตํารวจเอก ทวี สอดส่อง รัฐมนตรีว่าการกระทรวงยุติธรรม นางพงษ์สวาท นีละโยธิน ปลัดกระทรวงยุติธรรม นายวัลลภ นาคบัว รองปลัดกระทรวงยุติธรรม ในฐานะผู้แทนกระทรวงยุติธรรม คณะกรรมการฯ และเจ้าหน้าที่ที่เกี่ยวข้อง เข้าร่วม ณ ตึกภักดีบดินทร์ ทําเนียบรัฐบาล
โดยที่ประชุมฯ ได้รับทราบความคืบหน้าการดําเนินงานของคณะอนุกรรมการภายใต้ กพยช. ระหว่างเดือนธันวาคม ๒๕๖๕ จนถึงปัจจุบัน พร้อม​ทั้งพิจารณาการประเมินผลสัมฤทธิ์ทางกฎหมาย (Law Enforcement Indicator : LEI) การพัฒนานวัตกรรมและยกระดับงานด้านกระบวนการยุติธรรมตามหลักนิติธรรม และการรายงานประจําปีคณะกรรมการพัฒนาการบริหารงานยุติธรรมแห่งชาติประจําปีงบประมาณ พ.ศ. ๒๕๖๖
รัฐบาลไทย-ข่าวทำเนียบรัฐบาล-กรมทางหลวง ก่อสร้างทางแยกต่างระดับจุดตัดทางหลวงหมายเลข 41 กับทางหลวงหมายเลข 417 (แยกสนามบิน) จังหวัดสุราษฎร์ธานี
วันศุกร์ที่ 9 กุมภาพันธ์ 2567
กรมทางหลวง ก่อสร้างทางแยกต่างระดับจุดตัดทางหลวงหมายเลข 41 กับทางหลวงหมายเลข 417 (แยกสนามบิน) จังหวัดสุราษฎร์ธานี
....
กรมทางหลวง (ทล.) กระทรวงคมนาคม โดยสํานักก่อสร้างสะพาน ดําเนินการโครงการก่อสร้าง ทางแยกต่างระดับจุดตัด ทล.41 กับ ทล.417 (แยกสนามบิน) พื้นที่ อําเภอพุนพิน จังหวัดสุราษฎร์ธานี แล้วเสร็จ พร้อมเปิดให้บริการแก่ผู้ใช้ทางแล้ว เพื่อบรรเทาปัญหาการจราจรติดขัด และยกระดับการเดินทางระหว่างภูมิภาค ด้วยความสะดวก รวดเร็ว และปลอดภัย เนื่องจากทางแยกจุดตัด ทล.41 กับ ทล.417 เป็นเส้นทางเชื่อมโยงโครงข่ายคมนาคมขนส่งระหว่างท่าอากาศยานนานาชาติสุราษฎร์ธานี กับพื้นที่จังหวัดภาคใต้ฝั่งตะวันออก เป็นท่าอากาศยานที่ให้บริการเที่ยวบินทั้งภายในและระหว่างประเทศ ปัจจุบันมีจํานวนเที่ยวบินและปริมาณผู้โดยสารเพิ่มมากขึ้น ทําให้บริเวณแยกดังกล่าวมีปริมาณการจราจรหนาแน่นและเกิดอุบัติเหตุบ่อยครั้ง ส่งผลให้ประชาชนไม่ได้รับความสะดวกในการเดินทาง โครงการฯ มีรูปแบบการก่อสร้างเป็นทางแยกต่างระดับที่เป็นจุดตัด ทล.41 ช่วง กม. ที่ 159+450 - 162+661 ระยะทาง 3,211 เมตร กับ ทล.417 ช่วง กม.ที่ 0+000 - 0+950 ระยะทาง 950 เมตร รวมระยะทาง 4,161 เมตร มีลักษณะการก่อสร้างเป็นสะพานคอนกรีตเสริมเหล็ก มีการจราจรแบบทิศทางเดียว ประกอบด้วย
- สะพานที่ใช้สัญจรจากท่าอากาศยานนานาชาติสุราษฎร์ธานี ไปยังอําเภอเกาะสมุย อําเภอเมือง จังหวัดสุราษฎร์ธานี อําเภอขนอม และสิชล จังหวัดนครศรีธรรมราช มีทางขึ้นตั้งอยู่บน ทล.41 ที่ กม. 161+100 - ทางลงบริเวณ ทล.417 ที่ กม. 0+300 ขนาด 2 ช่องจราจร ผิวจราจรกว้าง 9.50 - 12 เมตร มีความยาว 627.50 เมตร
- สะพานที่ใช้สัญจรจากจังหวัดชุมพร ข้ามแยกไปอําเภอทุ่งสง จังหวัดนครศรีธรรมราช สุราษฎร์ธานี พังงา กระบี่ และตรัง มีทางขึ้นบน ทล.41 ที่ กม. 160+668 - ทางลง ที่ กม. 161+145 ขนาด 4 ช่องจราจร ผิวจราจรกว้าง 15 เมตร มีความยาว 447.27 เมตร รวมงานก่อสร้างสะพานกลับรถ 1 แห่ง ขนาด 1 ช่องจราจร ผิวจราจรกว้าง 6.50 -10 เมตร ความยาว 597 เมตร และสะพานข้ามคลอง 1 แห่ง อีกทั้งได้ก่อสร้าง ทล.41 และ ทล.417 เดิมขนาด 4 ช่องจราจร เป็นมาตรฐานทางชั้นพิเศษ ขนาด 14 ช่องจราจร (ไป - กลับ ทิศทางละ 7 ช่องจราจร) รวมระยะทาง 4,161 เมตร พร้อมก่อสร้างระบบระบายน้ําและบ่อพัก ติดตั้งไฟฟ้าแสงสว่าง อุปกรณ์อํานวยความปลอดภัยและป้ายจราจร วงเงินงบประมาณ 1,324.951 ล้านบาท
ทั้งนื้ โครงการฯ สามารถรองรับปริมาณการจราจรที่จะเพิ่มขึ้นในอนาคต เป็นการยกระดับการให้บริการและคุณภาพชีวิตของผู้ใช้ทาง สนับสนุนเป้าหมายการให้ประเทศไทยเป็นศูนย์กลางโลจิสติกส์ และการคมนาคมขนส่งในระดับภูมิภาคได้เป็นอย่างดี
รัฐบาลไทย-ข่าวทำเนียบรัฐบาล-กระทรวงเกษตรฯ จัดการประชุมคณะกรรมการอาหารนมเพื่อเด็กและเยาวชน ครั้งที่ 2/2567
วันศุกร์ที่ 9 กุมภาพันธ์ 2567
กระทรวงเกษตรฯ จัดการประชุมคณะกรรมการอาหารนมเพื่อเด็กและเยาวชน ครั้งที่ 2/2567
กระทรวงเกษตรฯ จัดการประชุมคณะกรรมการอาหารนมเพื่อเด็กและเยาวชน ครั้งที่ 2/2567
นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมคณะกรรมการอาหารนมเพื่อเด็กและเยาวชน ครั้งที่ 2/2567 ณ ห้องประชุมอยุทธ์ หรินทรานนท์ สํานักเทคโนโลยีชีวภาพการผลิตปศุสัตว์ ศูนย์ราชการกรมปศุสัตว์ จังหวัดปทุมธานี โดยที่ประชุมมีวาระสําคัญ ดังนี้
1) การเพิ่มประสิทธิภาพการบริหารจัดการโครงการอาหารเสริม (นม) โรงเรียน เพื่อให้เด็กนักเรียนได้รับนมก่อนปิดภาคเรียน
2) จํานวนเด็กนักเรียนในโครงการอาหารเสริม (นม) โรงเรียน สําหรับคํานวณสิทธิการจําหน่ายนมโรงเรียน ประจําปีการศึกษา 2567
3) (ร่าง) ประกาศคณะกรรมการอาหารนมเพื่อเด็กและเยาวชน เรื่อง หลักเกณฑ์และวิธีการดําเนินงานโครงการอาหารเสริม (นม) โรงเรียน ประจําปีการศึกษา 2567
4) (ร่าง) คําสั่งคณะกรรมการอาหารนมเพื่อเด็กและเยาวชน เรื่อง แต่งตั้งคณะทํางานศึกษาแนวทางการพัฒนาโครงการอาหารเสริม (นม) โรงเรียน
5) การพิจารณาปรับราคากลางในการจําหน่ายผลิตภัณฑ์นมโครงการอาหารเสริม (นม) โรงเรียน
รัฐบาลไทย-ข่าวทำเนียบรัฐบาล-รมว.ธรรมนัส ส่งเสริมการใช้แอปพลิเคชันตรวจสอบธุรกรรมทางการเงินสหกรณ์การเกษตรมุ่งสู่ความทันสมัย โปร่งใส ตรวจสอบได้
วันศุกร์ที่ 9 กุมภาพันธ์ 2567
รมว.ธรรมนัส ส่งเสริมการใช้แอปพลิเคชันตรวจสอบธุรกรรมทางการเงินสหกรณ์การเกษตรมุ่งสู่ความทันสมัย โปร่งใส ตรวจสอบได้
รมว.ธรรมนัส ส่งเสริมการใช้แอปพลิเคชันตรวจสอบธุรกรรมทางการเงินสหกรณ์การเกษตรมุ่งสู่ความทันสมัย โปร่งใส ตรวจสอบได้ พร้อมทั้งเร่งหาแนวทางแก้ไขปัญหาพื้นที่นิคมสหกรณ์ทั่วประเทศ
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานการประชุมคณะกรรมการพัฒนาการสหกรณ์แห่งชาติ (คพช.) ครั้งที่ 1/2567 โดยมี นายประยูร อินสกุล ปลัดกระทรวงเกษตรและสหกรณ์ ผู้บริหารส่วนราชการในสังกัดกระทรวงเกษตรและสหกรณ์ และผู้แทนหน่วยงานที่เกี่ยวข้อง เข้าร่วม ณ ห้องประชุมกระทรวงเกษตรและสหกรณ์ ซึ่งที่ประชุมได้รับทราบข้อมูลสหกรณ์ที่มีแอปพลิเคชันทางการเงินให้สมาชิกตรวจสอบธุรกรรมทางการเงิน โดยแบ่งออกเป็น 1) สหกรณ์ที่มีสถานะ Active จํานวน 1,399 สหกรณ์ และ 2) สหกรณ์ที่มีทุนดําเนินงานมากกว่า 100 ล้านบาท จํานวน 840 สหกรณ์ ที่มีการใช้แอปพลิเคชันสําหรับตรวจสอบธุรกรรมทางการเงิน ในโอกาสนี้ รมว.ธรรมนัส ได้มอบหมายหน่วยงานที่เกี่ยวข้องเดินหน้าส่งเสริมการแอปพลิเคชันให้แก่สหกรณ์ที่ยังไม่มีแผนการใช้งาน และประสานหน่วยงานที่เกี่ยวข้องในการร่วมแก้ไขปัญหาด้านความพร้อมอื่น ๆ เพิ่มเติม เพื่อพัฒนาสู่สหกรณ์ที่มีความทันสมัย สมาชิกภายในสหกรณ์สามารถตรวจสอบธุรกรรมทางการเงินได้อย่างโปร่งใสต่อไป
ทั้งนี้ รัฐมนตรีว่าการเกษตรฯ  ได้มอบหมาย กรมส่งเสริมสหกรณ์ ในการเร่งหาแนวทางการแก้ไขปัญหาด้านการบริหารจัดการที่ดินทํากินของเกษตรกรในพื้นที่นิคมสหกรณ์กว่า 13 นิคมสหกรณ์ทั่วประเทศไทย เพื่อให้พี่น้องเกษตรกรสามารถเข้าถึงความช่วยเหลือและสิทธิประโยชน์ของรัฐ ตามนโยบายของนายกรัฐมนตรี (นายเศรษฐา ทวีสิน) อีกด้วย
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เป็นประธานเปิดการประชุมเชิงปฏิบัติการเพื่อพัฒนาทางเลือกนโยบายการจัดการปัญหายาบ้าที่เกี่ยวข้องกับการบำบัด การผลิต และการพัฒนายาทดแทนยาบ้า
วันศุกร์ที่ 9 กุมภาพันธ์ 2567
09/02/2567
รัฐมนตรีว่าการกระทรวงยุติธรรม เป็นประธานเปิดการประชุมเชิงปฏิบัติการเพื่อพัฒนาทางเลือกนโยบายการจัดการปัญหายาบ้าที่เกี่ยวข้องกับการบําบัด การผลิต และการพัฒนายาทดแทนยาบ้า
รัฐมนตรีว่าการกระทรวงยุติธรรม เป็นประธานเปิดการประชุมเชิงปฏิบัติการเพื่อพัฒนาทางเลือกนโยบายการจัดการปัญหายาบ้าที่เกี่ยวข้องกับการบําบัด การผลิต และการพัฒนายาทดแทนยาบ้า
ในวันศุกร์ที่ ๙ กุมภาพันธ์ ๒๕๖๗ เวลา ๐๙.๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม เป็นประธานการประชุมเชิงปฏิบัติการเพื่อพัฒนาทางเลือกนโยบายการจัดการปัญหายาบ้าที่เกี่ยวข้องกับการบําบัด การผลิต และการพัฒนายาทดแทนยาบ้า เพื่อพัฒนาทางเลือกเชิงนโยบายสําหรับการจัดการปัญหายาบ้า โดยมี นายนิยม เติมศรีสุข ผู้ช่วยรัฐมนตรีประจํากระทรวงยุติธรรม พร้อมด้วย นายธนากร คัยนันท์ ที่ปรึกษาป้องกันและปราบปรามยาเสพติด และผู้เชี่ยวชาญ นักวิชาการ เจ้าหน้าที่ที่ปฏิบัติงานด้านการป้องกัน แก้ไข และปราบปรามปัญหายาเสพติด ร่วมประชุมแลกเปลี่ยนข้อคิดเห็น ณ โรงแรมเซ็นจูรี่ พาร์ค กรุงเทพมหานคร
โอกาสนี้ รมว.ยุติธรรม กล่าวใจความสําคัญตอนหนึ่งว่า รัฐบาลตระหนักถึงปัญหายาเสพติดที่ส่งผลกระทบต่อทุกภาคส่วน โดยเฉพาะยาบ้าที่เป็นยาเสพติดหลักที่แพร่ระบาดในไทยที่มีสัดส่วนเป็นร้อยละ ๘๐ ของการใช้ยาเสพติดในประเทศ ก่อให้เกิดความสูญเสียทางเศรษฐกิจ และสังคมเป็นมูลค่ามากมายมหาศาล รวมถึงส่งผลกระทบต่อสุขภาพกาย สุขภาพจิตของผู้เสพ ผู้ติดยาบ้า และครอบครัว คนใกล้ชิดชุมชน ในวันนี้จึงต้องมาหารือในประเด็นหลัก ๒ ประเด็น คือ ๑) การหาแนวทางให้ผู้ติดยาบ้าเข้าถึงบริการบําบัดรักษา และพัฒนาตัวยาที่มีประสิทธิผลในการรักษาผู้ติดยาบ้า เพราะตอนนี้ยังไม่มียารักษาโดยตรง ยาที่ใช้ได้เป็นยาที่ยังไม่มีข้อบ่งใช้ที่ชัดเจน (Off Label) และเป็นยานอกบัญชีทั้งหมด ทําให้ผู้ป่วยเข้าถึงยาก และ ๒) ความเป็นไปได้ในการใช้นโยบาย “ยาทดแทนยาบ้า” ภายใต้แนวคิดแบบการรักษาด้วยยาช่วย หรือ Medication-Assisted Treatment (MAT) และ Harm Reduction โดยให้อยู่ภายใต้การดูแลของแพทย์ผู้เชี่ยวชาญ”
สําหรับการประชุมในครั้งนี้จัดขึ้นในระหว่างวันที่ ๙ - ๑๐ กุมภาพันธ์ ๒๕๖๗ นับว่าเป็นประโยชน์ในการปรับปรุงแนวทางการบําบัดรักษาผู้ป่วยที่ติดยาบ้าให้เกิดประสิทธิผลในการรักษา โดยนโยบายของรัฐบาลภายใต้การนําของนายกรัฐมนตรี นายเศรษฐา ทวีสิน ได้กําหนดให้ผู้เสพต้องได้รับการบําบัดรักษาที่เหมาะสมตามแนวทาง “ผู้เสพเป็นผู้ป่วย” ซึ่งภายในงานมีการนําเสนอข้อมูลของผู้ทรงคุณวุฒิ และการหารือในประเด็นแนวทางให้ผู้ติดยาบ้าเข้าถึงบริการบําบัดรักษา การพัฒนาตัวยาที่มีประสิทธิผลในการรักษาผู้ติดยาบ้า และเพื่อหาความเป็นไปได้ในการใช้นโยบาย “ยาทดแทนยาบ้า” โดยผู้เชี่ยวชาญ นักวิชาการด้านยาเสพติด จากหน่วยงานภาคีหลายด้าน ทั้งด้านเภสัชกรรม ด้านการบําบัดรักษาผู้ติดยาเสพติด ด้านนโยบายยาเสพติด ด้านวิชาการ ทั้งนี้ สํานักงาน ป.ป.ส. จะนําผลการสรุปการประชุมข้อเสนอในการขับเคลื่อนเชิงนโยบายในการผลิตหรือพัฒนายาทดแทนยาบ้าต่อไป
รัฐบาลไทย-ข่าวทำเนียบรัฐบาล-​นายกฯ พร้อมให้การต้อนรับผู้สำเร็จราชการแห่งเครือรัฐออสเตรเลีย พลเอก เดวิด เฮอร์ลีย์ และภริยา เยือนประเทศไทยอย่างเป็นทางการ
วันศุกร์ที่ 9 กุมภาพันธ์ 2567
09/02/2567
​นายกฯ พร้อมให้การต้อนรับผู้สําเร็จราชการแห่งเครือรัฐออสเตรเลีย พลเอก เดวิด เฮอร์ลีย์ และภริยา เยือนประเทศไทยอย่างเป็นทางการ
​นายกฯ พร้อมให้การต้อนรับผู้สําเร็จราชการแห่งเครือรัฐออสเตรเลีย พลเอก เดวิด เฮอร์ลีย์ และภริยา เยือนประเทศไทยอย่างเป็นทางการ
วันนี้ (9 กุมภาพันธ์ 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า พลเอก เดวิด เฮอร์ลีย์ ผู้สําเร็จราชการแห่งเครือรัฐออสเตรเลีย และนางลินดา เฮอร์ลีย์ ภริยา มีกําหนด เดินทางเยือนประเทศไทยอย่างเป็นทางการ ระหว่างวันที่ 13 - 17 กุมภาพันธ์ 2567 ตามคําเชิญของ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง
โดยในระหว่างการเยือน พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี พระราชทานพระบรมราชวโรกาสให้ ผู้สําเร็จราชการแห่งเครือรัฐออสเตรเลียและภริยาเข้าเฝ้าฯ ณ พระที่นั่งจักรีมหาปราสาท พระบรมมหาราชวัง พร้อมทั้งมีกําหนดการพบหารือทวิภาคีกับนายกรัฐมนตรี และเข้าร่วมงานเลี้ยงอาหารกลางวัน ซึ่งนายกรัฐมนตรีและภริยาเป็นเจ้าภาพจัดขึ้นเพื่อเป็นเกียรติ ณ ทําเนียบรัฐบาล
การเยือนประเทศไทยอย่างเป็นทางการในครั้งนี้ของผู้สําเร็จราชการแห่งเครือรัฐออสเตรเลียสะท้อนให้เห็นถึงความสัมพันธ์ที่ใกล้ชิด และมิตรภาพระหว่างราชอาณาจักรไทยและเครือรัฐออสเตรเลีย ตั้งแต่ระดับราชวงศ์ ซึ่งเป็นระดับสูงสุด จนมาถึงรัฐบาล และความสัมพันธ์ระหว่างประชาชนของทั้งสองประเทศ โดยการเยือนครั้งนี้ยังเป็นโอกาสให้ ไทยและออสเตรเลีย กระชับความร่วมมือในฐานะหุ้นส่วนทางยุทธศาสตร์ โดยเฉพาะอย่างยิ่งในด้านเศรษฐกิจ สังคมและวัฒนธรรม
รัฐบาลไทย-ข่าวทำเนียบรัฐบาล-​กระทรวงพลังงานเผยผลการดำเนินงานประจำปี พ.ศ. 2566 ตอกย้ำความพร้อมที่จะเดินหน้าส่งเสริมการเปลี่ยนผ่านด้านพลังงาน
วันศุกร์ที่ 9 กุมภาพันธ์ 2567
09/02/2567
​กระทรวงพลังงานเผยผลการดําเนินงานประจําปี พ.ศ. 2566 ตอกย้ําความพร้อมที่จะเดินหน้าส่งเสริมการเปลี่ยนผ่านด้านพลังงาน
​กระทรวงพลังงานเผยผลการดําเนินงานประจําปี พ.ศ. 2566 ตอกย้ําความพร้อมที่จะเดินหน้าส่งเสริมการเปลี่ยนผ่านด้านพลังงาน เพื่อการพัฒนาอุตสาหกรรมพลังงานที่ยั่งยืนและเป็นมิตรต่อสิ่งแวดล้อมให้คนไทย
วันนี้ (9 กุมภาพันธ์ 2567 ) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า จากที่ประชุมคณะรัฐมนตรี (6 กุมภาพันธ์ 2567) ได้มีมติรับทราบและเห็นชอบแผนการดําเนินงาน งบประมาณรายจ่าย และประมาณการรายได้ประจําปีงบประมาณ พ.ศ. 2567 ของสํานักงานคณะกรรมการกํากับกิจการพลังงาน (สํานักงาน กกพ.) นั้น ในปีงบประมาณ พ.ศ. 2566 ที่ผ่านมา สํานักงาน กกพ. ก็ได้ดําเนินงานตามแผนการดําเนินงาน งบประมาณรายจ่าย และประมาณการรายได้ประจําปีงบประมาณ พ.ศ. 2566 ซึ่งอยู่ภายใต้กรอบวัตถุประสงค์ เป้าหมาย และแนวทางการพัฒนาของแผนปฏิบัติการการกํากับกิจการพลังงาน ระยะ 5 ปี (พ.ศ. 2566-2570)
รองโฆษกประจําสํานักนายกรัฐมนตรี กล่าวว่า ในปีงบประมาณ พ.ศ. 2566 สํานักงาน กกพ. ได้ดําเนินงานตามแผนการดําเนินงาน งบประมาณรายจ่าย และประมาณการรายได้ประจําปีงบประมาณ พ.ศ. 2566 โดย (1) สนับสนุนให้ประเทศไทยสามารถมุ่งสู่พลังงาน เป้าหมายสนับสนุนให้ประเทศไทยสามารถมุ่งสู่พลังงานสะอาด ซึ่งเป็นมาตรการหนึ่งของกรอบแผนพลังงานชาติในการลดการปล่อยก๊าซคาร์บอนไดออกไซด์ (2) กํากับดูแลการให้บริการไฟฟ้าทั่วถึงตามนโยบายภาครัฐ (3) ส่งเสริมการแข่งขันในกิจการพลังงานอย่างเป็นธรรมในอัตราค่าบริการที่เหมาะสม (4) กํากับอัตราค่าบริการพลังงานที่เหมาะสมเป็นธรรมสะท้อนต้นทุนการประกอบกิจการพลังงานที่มีประสิทธิภาพ (5) กํากับการประกอบกิจการพลังงานให้มีความปลอดภัยและเป็นมิตรกับสิ่งแวดล้อม (6) คุ้มครองผู้ใช้พลังงาน (7) บริหารกองทุนพัฒนาไฟฟ้าให้เป็นไปตามวัตถุประสงค์ที่กําหนดในมาตรา 97 แห่ง พ.ร.บ.ฯ เพื่อชดเชยและอุดหนุนผู้รับใบอนุญาตประกอบกิจการไฟฟ้าซึ่งได้ให้บริการไฟฟ้าแก่ผู้ใช้ไฟฟ้าที่ด้อยโอกาสหรือการให้บริการไฟฟ้าอย่างทั่วถึงตามนโยบายรัฐ (8) ประเมินผลสัมฤทธิ์พระราชบัญญัติการประกอบกิจการพลังงาน พ.ศ. 2550 เพื่อพัฒนากฎหมายให้ทันสมัยและสอดคล้องกับบริบทที่เปลี่ยนแปลงไป และ (9) เพิ่มขีดความสามารถองค์กรด้วยเทคโนโลยีดิจิทัลในการกํากับกิจการพลังงานและการให้บริการ
โดยในการจัดเก็บรายได้ และการใช้จ่ายงบประมาณประจําปี พ.ศ. 2566 มีการจัดเก็บรายได้จํานวน 1,000.818 ล้านบาท (ณ วันที่ 30 กันยายน 2566) การใช้จ่ายงบประมาณ คาคว่าจะใช้จ่ายจํานวน 1,000.256 ล้านบาท (ณ วันที่ 30 กันยายน 2566) คาดว่าจะนําเงินส่งคลังในปีงบประมาณ พ.ศ. 2566 จํานวน 0.562 ล้านบาท (มาตรา 40 วรรคสอง แห่งพระราชบัญญัติการประกอบกิจการพลังงาน พ.ศ. 2550 บัญญัติให้รายได้ของสํานักงาน กกพ. เมื่อหักรายจ่ายสําหรับการดําเนินงานของสํานักงาน กกพ. และค่าภาระต่าง ๆ ที่เหมาะสม เหลือเท่าใดให้นําส่งคลัง เป็นรายได้แผ่นดิน)
“ด้วยสถานการณ์ บริบทโลก และรูปแบบการดํารงชีวิตที่เปลี่ยนแปลงไป ตลอดจนการขับเคลื่อนภาคพลังงานของไทยสู่การลดการปล่อยก๊าซคาร์บอนไดออกไซด์ เพื่อรับมือกับการเปลี่ยนแปลงของสภาพภูมิอากาศ รัฐบาลโดยกระทรวงพลังงานได้ดําเนินงานด้วยการมุ่งเน้นการส่งเสริมการเปลี่ยนผ่านด้านพลังงาน เพื่อการพัฒนาอุตสาหกรรมพลังงานที่ยั่งยืนและเป็นมิตรต่อสิ่งแวดล้อม สร้างการมีส่วนร่วมในการขับเคลื่อนเศรษฐกิจ และสังคมคาร์บอนต่ํา พร้อมทั้งมีการประเมินสถานการณ์และทิศทางการพัฒนาพลังงานอยู่เสมอ” นางรัดเกล้าฯ กล่าว
รัฐบาลไทย-ข่าวทำเนียบรัฐบาล-​"เสริมศักดิ์" หนุนนโยบาย วธ. เสริมเด็กไทยเล่นดนตรีไทยคนละ 1 ชิ้น มุ่งส่งเสริมให้เด็กและเยาวชนรักในศิลปวัฒนธรรมไทยและท้องถิ่น
วันศุกร์ที่ 9 กุมภาพันธ์ 2567
​"เสริมศักดิ์" หนุนนโยบาย วธ. เสริมเด็กไทยเล่นดนตรีไทยคนละ 1 ชิ้น มุ่งส่งเสริมให้เด็กและเยาวชนรักในศิลปวัฒนธรรมไทยและท้องถิ่น
​"เสริมศักดิ์" หนุนนโยบาย วธ. เสริมเด็กไทยเล่นดนตรีไทยคนละ 1 ชิ้น มุ่งส่งเสริมให้เด็กและเยาวชนรักในศิลปวัฒนธรรมไทยและท้องถิ่น
"เสริมศักดิ์" หนุนนโยบาย วธ. เสริมเด็กไทยเล่นดนตรีไทยคนละ 1 ชิ้น มุ่งส่งเสริมให้เด็กและเยาวชนรักในศิลปวัฒนธรรมไทยและท้องถิ่น
นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม กล่าวว่า จากการที่กระทรวงวัฒนธรรม (วธ.)ขับเคลื่อนนโยบายของรัฐบาลและนโยบาย วธ. ที่ส่งเสริมให้เด็กและเยาวชน เล่นดนตรี คนละ 1 ชิ้น สู่การปฏิบัติได้อย่างเป็นรูปธรรม เด็กและเยาวชนรักในศิลปวัฒนธรรมไทยท้องถิ่น ทางสถาบันบัณฑิตพัฒนศิลป์ (สบศ.) จึงได้จัดโครงการส่งเสริมเด็กไทยเล่นดนตรีไทย คนละ 1 ชิ้น เพื่อให้เด็กและเยาวชนสามารถเล่นดนตรีไทยได้อย่างน้อยคนละ 1 ชิ้นจัดต่อเนื่องมาตั้งแต่ปี พ.ศ. 2560 จนถึงปัจจุบัน ซึ่งผลการดําเนินงานในการส่งเสริมให้เด็กไทยทุกคน เล่นดนตรีเป็น 1 ชนิด ถือเป็นการเยียวยาจิตใจ มีผลโดยตรงต่อพัฒนาการทางสมอง อารมณ์ สังคม ร่างกาย และจิตใจ ของเด็กเยาวชนสร้างความสนุกสนานเพลิดเพลิน มีสมาธิ สามารถเรียนรู้วิชาการอื่น ๆ ได้รวดเร็วขึ้น ประกอบกับเป็นการส่งเสริมและอนุรักษ์วัฒนธรรมอันดีของไทยให้เด็กเยาวชนใช้เวลาว่างให้เกิดประโยชน์อีกด้วย
รัฐมนตรีว่าการกระทรวงวัฒนธรรม กล่าวต่อไปว่า สําหรับโครงการส่งเสริมเด็กไทยเล่นดนตรีไทยคนละ 1 ชิ้น ได้รับความสนใจจากเยาวชนเป็นอย่างมาก ใช้เวลาอบรม 2 วัน มีการสอน ประกอบด้วย พื้นฐานดนตรีไทยวงปี่พาทย์ ระนาดเอก ระนาดทุ้ม ฆ้องวงใหญ่ พื้นฐานดนตรีไทยวงเครื่องสาย ซอด้วง ซออู้จะเข้ พื้นฐานดนตรีพื้นบ้านอีสาน พิณ แคน โหวด โปงลาง กลองหาง และในปีงบประมาณ พ.ศ.2567   เป็นการจัดฝึกอบรมปฏิบัติดนตรีไทยและดนตรีพื้นบ้านให้แก่เด็กและเยาวชน ดังต่อไปนี้ 1. กลุ่มปี่พาทย์ (อาทิ ขลุ่ย อบรมกลุ่มเป้าหมายใหม่) 2. กลุ่มเครื่องสายไทย 3. กลุ่มดนตรีพื้นบ้าน 4. กลุ่มดนตรีสากล มีนักเรียน นักศึกษา จากสถาบันศึกษาต่าง ๆ ทั่วประเทศ จํานวนกว่า 5,000 คน จาก 100 โรงเรียนเครือข่ายสนใจเข้าอบรมหลักสูตรระยะสั้น 12 ชั่วโมง ระหว่างเดือนพฤศจิกายน 2566 ถึงเดือนมีนาคม 2567 มีทีมวิทยากรจากวิทยาลัยนาฎศิลปในสังกัด 12 แห่ง คณะศิลปศึกษา คณะศิลปนาฏดุริยางค์ ครูผู้เชี่ยวชาญอบรมให้ความรู้
ทั้งนี้ ภายหลังการอบรม ทาง สบศ. จะมีการจัดแสดงผลงานเด็กและเยาวชนในระดับกระทรวง ทําเนียบรัฐบาล และสถานที่ภายนอก ถือเป็นขับเคลื่อนนโยบายของรัฐบาลและกระทรวงวัฒนธรรมที่ส่งเสริมให้เด็กและเยาวชน เล่นดนตรี คนละ 1 ชิ้น สู่การปฏิบัติได้อย่างเป็นรูปธรรม
รัฐบาลไทย-ข่าวทำเนียบรัฐบาล-ปลัดฯ จตุพร ย้ำในที่ประชุมบอร์ด อ.อ.ป. ห้ามพื้นที่ในความรับผิดชอบเกิดการเผาในช่วงวิกฤตเด็ดขาด
วันพฤหัสบดีที่ 8 กุมภาพันธ์ 2567
ปลัดฯ จตุพร ย้ําในที่ประชุมบอร์ด อ.อ.ป. ห้ามพื้นที่ในความรับผิดชอบเกิดการเผาในช่วงวิกฤตเด็ดขาด
ปลัดฯ จตุพร ย้ําในที่ประชุมบอร์ด อ.อ.ป. ห้ามพื้นที่ในความรับผิดชอบเกิดการเผาในช่วงวิกฤตเด็ดขาด
ปลัดฯ จตุพร ย้ําในที่ประชุมบอร์ด อ.อ.ป. ห้ามพื้นที่ในความรับผิดชอบเกิดการเผาในช่วงวิกฤตเด็ดขาด
วันที่ 8 ธันวาคม 2567 เวลา 09.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม เป็นประธานการประชุมคณะกรรมการขององค์การอุตสาหกรรมป่าไม้ ครั้งที่ 1/2567 เพื่อขับเคลื่อนการดําเนินงานขององค์การอุตสาหกรรมป่าไม้ (อ.อ.ป.) โดยมีนายกุศล โชติรัตน์ รองปลัดกระทรวงฯ และคณะกรรมการฯ เข้าร่วมประชุม และมีนายสุกิจ จันทร์ทอง ผู้อํานวยการองค์การอุตสาหกรรมป่าไม้ ทําหน้าที่ฝ่ายเลขานุการ ณ ห้องประชุม ชั้น 17 กระทรวงทรัพยากรธรรมชาติและสิ่งแวดล้อม และผ่านระบบการประชุมทางไกล Video Conference โดย ปลัดกระทรวงฯ ได้เน้นย้ําแนวทางการดําเนินงานขององค์การอุตสาหกรรมป่าไม้ พร้อมกําชับให้ความสําคัญกับการซื้อขายคาร์บอนเครดิตภาคป่าไม้ ซึ่งอยู่ในความสนใจของภาคเอกชนและประชาชน โดยขอให้ดําเนินการตามระเบียบอย่างเคร่งครัดและรายงานต่อคณะกรรมการฯ และรัฐมนตรีว่าการกระทรวงทรัพยากรธรรมชาติและสิ่งแวดล้อมทราบอย่างต่อเนื่อง นอกจากนี้ ในช่วงวิกฤตฝุ่น PM2.5 ขอให้กําชับทุกพื้นที่ที่อยู่ในความรับผิดชอบขององค์การอุตสาหกรรมป่าไม้ เฝ้าระวังเรื่องจุดความร้อน (Hotspot) ไม่ให้เกิดการเผาในพื้นที่เด็ดขาด
สําหรับการประชุมครั้งนี้ ที่ประชุมฯ ได้รับทราบและเห็นชอบรายงานผลการดําเนินงานขององค์การอุตสาหกรรมป่าไม้ ประจําปี 2566 (มกราคม – ธันวาคม 2566) และผลการดําเนินงานตามบันทึกข้อตกลงประเมินผลการดําเนินงานรัฐวิสาหกิจขององค์การอุตสาหกรรมป่าไม้ ประจําปีบัญชี 2566 ไตรมาสที่ 1 ตลอดจนการขอผูกพันงบลงทุนเพิ่มเติมในระหว่างปีงบประมาณ 2567 การขออนุมัติกรอบงบลงทุนเพิ่มเติมในระหว่างปีงบประมาณ 2567 ผลการประเมินประสิทธิภาพเชิงนิเวศเศรษฐกิจ (Eco – efficiency) ขององค์การอุตสาหกรรมป่าไม้ ประจําปี 2566 ระยะที่ 2 และแผนงานในการปรับปรุงผลการประเมินประสิทธิภาพเชิงนิเวศเศรษฐกิจ (Eco – efficiency) ขององค์การอุตสาหกรรมป่าไม้ ประจําปี 2567 ตลอดจนการทบทวนกฎบัตรคณะอนุกรรมการประเมินผลการปฏิบัติงานของผู้อํานวยการองค์การอุตสาหกรรมป่าไม้ เพื่อใช้ประกอบการดําเนินงานในปี 2567
รัฐบาลไทย-ข่าวทำเนียบรัฐบาล-​โฆษกรัฐบาลฯ เผยไทยเดินหน้าตั้งจุดมนุษยธรรมระหว่างชายแดนไทย-เมียนมา ระเบียงเพื่อความช่วยเหลือทางมนุษยธรรม (Humanitarian Assistance Corridor)
วันศุกร์ที่ 9 กุมภาพันธ์ 2567
09/02/2567
​โฆษกรัฐบาลฯ เผยไทยเดินหน้าตั้งจุดมนุษยธรรมระหว่างชายแดนไทย-เมียนมา ระเบียงเพื่อความช่วยเหลือทางมนุษยธรรม (Humanitarian Assistance Corridor)
​โฆษกรัฐบาลฯ เผยไทยเดินหน้าตั้งจุดมนุษยธรรมระหว่างชายแดนไทย-เมียนมา ระเบียงเพื่อความช่วยเหลือทางมนุษยธรรม (Humanitarian Assistance Corridor)
นายชัย วัชรงค์ โฆษกประจําสํานักนายกรัฐมนตรี เปิดเผยว่า รัฐบาลไทยเดินหน้าเปิดจุดมนุษยธรรมระหว่างชายแดนไทย-เมียนมา จากข้อริเริ่มของไทยในการจัดตั้ง ‘ระเบียงมนุษยธรรม’ (humanitarian corridor) ยกระดับการให้ความช่วยเหลือมนุษยธรรมแก่ประชาชนเมียนมาตามแนวชายแดนไทย-เมียนมา ที่อาเซียนเห็นพ้องและตอบรับในการประชุมรัฐมนตรีต่างประเทศอาเซียนอย่างไม่เป็นทางการในสัปดาห์ที่ผ่านมา ซึ่งข้อริเริ่มของไทยนี้ถือเป็นส่วนหนึ่งใน 5 ข้อของฉันทามติอาเซียน และเมียนมาพร้อมให้การสนับสนุนในเรื่องนี้
โดยในวันที่ 8-9 กุมภาพันธ์ 2567 นายปานปรีย์ พหิทธานุกร รองนายกรัฐมนตรีและรัฐมนตรีว่าการกระทรวงการต่างประเทศ ได้เดินทางลงพื้นที่ร่วมกับหน่วยงานที่เกี่ยวข้องที่ อ. แม่สอด จ. ตาก เพื่อสํารวจพื้นที่ที่เหมาะสมในการจัดตั้งศูนย์ให้ความช่วยเหลือด้านมนุษยธรรมแก่ประชาชนที่ได้รับผลกระทบจากสถานการณ์ความไม่สงบในเมียนมา ให้ได้ภายใน 1 เดือน
ซึ่งศูนย์ฯ นี้จะเป็นพื้นที่เพื่อส่งมอบความช่วยเหลือด้านมนุษยธรรม ไม่ว่าจะเป็นข้าวสาร อาหารแห้ง หรือยารักษาโรค ผ่านสภากาชาดไทยไปยังสภากาชาดเมียนมา โดยมีพื้นที่ที่ตั้งเป็นศูนย์รับการช่วยเหลือในรัฐกระเหรี่ยง เมียนมา ที่จะถือเป็นจุดแรกที่จะส่งความช่วยเหลือเข้าไป โดยมีศูนย์ประสานงานอาเซียนเพื่อความช่วยเหลือด้านมนุษยธรรมและการจัดการภัยพิบัติ (ASEAN Coordinating Centre for Humanitarian Assistance on Disaster Management : AHA Centre) สภากาชาดไทย และสภากาชาดเมียนมา หรือหน่วยงานกลาง เข้าร่วมสังเกตการณ์ โดยศูนย์ฯ ดังกล่าว จะเริ่มต้นจากด่านศุลกากรแม่สอดแห่งที่ 2 อ. แม่สอด จ.ตาก ผ่านด่านแม่สอดเมียวดี สะพานมิตรภาพไทย-เมียนมา แห่งที่ 2 ไปยังพื้นที่ที่มีผู้ผลัดถิ่น
ทั้งนี้ ที่ผ่านมาได้มีการประสานงานกับรัฐบาลเมียนมา และได้รับการตอบรับด้วยดี โดยคาดว่าเมื่อทุกฝ่ายสามารถร่วมมือกันช่วยเหลือด้านมนุษยธรรม จะทําให้เกิดการพูดคุย และจะนําไปสู่การแก้ไขปัญหาความรุนแรงที่เกิดขึ้นในเมียนมา จนนําไปสู่การเจรจาเพื่อสันติภาพได้ต่อไป
“รัฐบาลเดินหน้าข้อริเริ่มจัดตั้ง ‘ระเบียงมนุษยธรรม’ ยกระดับการให้ความช่วยเหลือมนุษยธรรมแก่ประชาชนเมียนมาตามแนวชายแดนไทย-เมียนมา มุ่งหวังนําไปสู่การเจรจาเพื่อสันติภาพ สอดคล้องต่อฉันทามติ 5 ข้อ ที่อาเซียนบรรลุข้อตกลงร่วมกัน ตามที่ไทยได้เสนอแนวทาง D4D (De-escalating Violence, Delivering Humanitarian Assistance, Discharge of Detainees และ Dialogue) ” นายชัย กล่าว
รัฐบาลไทย-ข่าวทำเนียบรัฐบาล-​นายกฯ ลงพื้นที่สระบุรี ติดตามการแก้ไขบริหารจัดการน้ำกรมชลประทาน พอใจภาพรวมการบริหารจัดการน้ำ ยืนยันรัฐบาลจะทำให้สินค้าเกษตรมีราคาสูงขึ้น
วันศุกร์ที่ 9 กุมภาพันธ์ 2567
09/02/2567
​นายกฯ ลงพื้นที่สระบุรี ติดตามการแก้ไขบริหารจัดการน้ํากรมชลประทาน พอใจภาพรวมการบริหารจัดการน้ํา ยืนยันรัฐบาลจะทําให้สินค้าเกษตรมีราคาสูงขึ้น
​นายกฯ ลงพื้นที่สระบุรี ติดตามการแก้ไขบริหารจัดการน้ํากรมชลประทาน พอใจภาพรวมการบริหารจัดการน้ํา ยืนยันรัฐบาลจะทําให้สินค้าเกษตรมีราคาสูงขึ้น
วันนี้ (9 ก.พ. 67) เวลา 13.15 น. ณ ศูนย์เรียนรู้การเพิ่มประสิทธิภาพการผลิตสินค้าเกษตร ตําบลหนองยาว อําเภอเมืองสระบุรี จังหวัดสระบุรี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง และคณะ ตรวจติดตามการแก้ไขปัญหาด้านชลประทาน โดยมีนายชูชาติ รักจิตร อธิบดีกรมชลประทาน นายบัญชา เชาวรินทร์ ผู้ว่าราชการจังหวัดสระบุรี นายณัทเศรษฐ์ ถิรวัฒน์ธนกร ผู้อํานวยการโครงการชลประทานสระบุรี นายประทีป นิลมูล ประธานกลุ่มบริหารการใช้น้ําชลประทานคลองเพรียวสามขวาพัฒนา และเกษตรกรชาวนาในพื้นที่มารอให้การต้อนรับ นายชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
ภายหลังการรับฟังบรรยายการบริหารจัดการน้ําลุ่มน้ําเจ้าพระยา นายกรัฐมนตรีแสดงความพอใจต่อการบริหารจัดการน้ําของกรมชลประทาน และเชื่อว่ากรมชลประทานจะบริหารจัดการน้ําได้อย่างมีประสิทธิภาพ ตรงตามความต้องการของเกษตรกรชาวนา พร้อมกันนี้ นายกฯ ได้แสดงความพอใจต่อราคาข้าวที่สูง ยืนยันรัฐบาลจะเดินหน้าหาตลาดข้าวและตลาดสินค้าเกษตรให้มากขึ้น เพื่อเพิ่มมูลค่าให้กับข้าวและสินค้าเกษตร โดยนายกฯ ได้กล่าวยอมรับว่ายังมีปัญหาเรื่องต้นทุนการทําการเกษตร โดยเฉพาะราคาปุ๋ย และราคาไฟฟ้า สั่งการให้กรมชลประทานศึกษาการใช้พลังงานไฟฟ้าจากโซล่าร์เซลล์เพื่อประหยัดต้นทุนการทําการเกษตร
โอกาสนี้ นายกฯ ได้พบปะกับพี่น้องเกษตรกรที่มาให้การต้อนรับ พร้อมสอบถามเรื่องปัญหาต่าง ๆ โดยมีตัวแทนชาวบ้านได้นําเรียนปัญหากับนายกฯ เรื่อง การทํานาข้าว ขอให้รัฐบาลช่วยสนับสนุนให้มีน้ําทํานาข้าว เพื่อจะได้มีรายได้เลี้ยงครอบครัวได้ พร้อมกล่าวขอบคุณรัฐบาลที่ช่วยทําให้ราคาสินค้าเกษตรมีราคาที่ดีขึ้น นายกฯ ยืนยันว่า จะเดินหน้าทําให้คุณภาพชีวิตของประชาชนดีขึ้น โดยเฉพาะราคาข้าว จะพยายามทําให้มีกําไรตันละ 6,000 บาท ส่วนเรื่องหนี้นอกระบบ หากจ่ายหนี้ไปแล้วเกินครึ่งหนึ่งขอให้หยุดจ่าย ขอประชาชนอย่ากลัวและเป็นกังวล ตนเองได้สั่งการให้เจ้าหน้าที่ที่เกี่ยวข้องติดตามเรื่องแก้ไขปัญหาหนี้อย่างใกล้ชิด พร้อมกันนี้ นายกฯ ได้ฝากให้เกษตรกรช่วยกันอย่าเผาตอซังข้าว เพื่อลดมลพิษ ลดฝุ่น PM.2.5
สําหรับภาพรวมการเพาะปลูกข้าวนาปรังในช่วงฤดูแล้ง 2566/67 ทั้งประเทศทํานาปรังไปแล้วกว่า 8.38 ล้าน ไร่ เฉพาะลุ่มน้ําเจ้าพระยามีการทํานาปรังไปแล้วประมาณ 5.63 ล้านไร่ จากสถานการณ์ดังกล่าว กรมชลประทานต้องปรับการจัดสรรน้ําเพิ่มเติม เพื่อสนับสนุนพื้นที่ที่ยังไม่ได้เก็บเกี่ยวผลผลิต ซึ่งหลังจากที่เกษตรกรเก็บเกี่ยวแล้วเสร็จ จะพิจารณาปรับลดการระบายน้ํา เพื่อสํารองน้ําไว้ใช้อุปโภค บริโภค รักษาระบบนิเวศ รวมทั้งสํารองไว้ใช้ในช่วงต้นฤดูฝนหน้าเป็นหลัก
เสร็จแล้วนายกฯ ได้เดินทางไปตรวจติดตามโครงการก่อสร้างเขื่อนป้องกันตลิ่งริมคลองลําสนธิ ณ วัดสิงหาราม ตําบลบัวชุม อําเภอชัยบาดาล จังหวัดลพบุรี ต่อไป
รัฐบาลไทย-ข่าวทำเนียบรัฐบาล-“นฤมล” เผย “เศรษฐา” หัวหน้าทีมไทยแลนด์ ดึงเงินลงทุนโดยตรงจากต่างประเทศ ปี 2566 เพิ่มกระฉูด 72% จีนครองอันดับหนึ่ง 25% ของมูลค่าทั้งหมด
วันศุกร์ที่ 9 กุมภาพันธ์ 2567
09/02/2567
“นฤมล” เผย “เศรษฐา” หัวหน้าทีมไทยแลนด์ ดึงเงินลงทุนโดยตรงจากต่างประเทศ ปี 2566 เพิ่มกระฉูด 72% จีนครองอันดับหนึ่ง 25% ของมูลค่าทั้งหมด
“นฤมล” เผย “เศรษฐา” หัวหน้าทีมไทยแลนด์ ดึงเงินลงทุนโดยตรงจากต่างประเทศ ปี 2566 เพิ่มกระฉูด 72% จีนครองอันดับหนึ่ง 25% ของมูลค่าทั้งหมด
วันนี้ (9 กุมภาพันธ์ 2567) ศาสตราจารย์ นฤมล ภิญโญสินวัฒน์ ผู้แทนการค้าไทย ได้ให้สัมภาษณ์ถึงการทํางานด้านการค้าและการลงทุนของทีมไทยแลนด์ โดยได้เปิดเผยตัวเลขด้านการลงทุนจากการทํางานของทีมไทยแลนด์ภายใต้การนําของนายเศรษฐา ทวีสิน นายกรัฐมนตรี ว่าองคาพยพด้านการลงทุนที่สําคัญ คือ สํานักงานคณะกรรมการส่งเสริมการลงทุน โดยปี 2566 ในภาพรวม มีโครงการขอรับการส่งเสริม 2,307 โครงการ เพิ่มขึ้นจากปีก่อนร้อยละ 16 มูลค่าเงินลงทุน 848,318 ล้านบาทเพิ่มขึ้นจากปีก่อนร้อยละ 43 ซึ่งถือว่าสูงสุดในรอบ 5 ปีที่ผ่านมา
สําหรับการลงทุนโดยตรงจากต่างประเทศ (FDI) ซึ่งถือเป็นเครื่องจักรที่สําคัญในการขับเคลื่อนเศรษฐกิจไทย โดยเฉพาะอย่างยิ่งการพัฒนาอุตสาหกรรมใหม่ในประเทศไทย นําไปสู่การจ้างงานและการถ่ายทอดความรู้และเทคโนโลยีระหว่างบริษัทต่างชาติกะบผู้ประกอบการไทย ปี 2566 มีโครงการยื่นขอรับการส่งเสริมจํานวน 1,394 โครงการ เพิ่มขึ้นร้อยละ 38 มูลค่าเงินลงทุนรวม 663,239 ล้านบาท เพิ่มขึ้นสูงถึงร้อยละ 72 โดยหากพิจารณาประเทศที่มีมูลค่าการขอรับการส่งเสริมสูงสุด 3 อันดับแรก ได้แก่ จีน 159,387 ล้านบาท สิงคโปร์ 123,385 ล้านบาท และสหรัฐอเมริกา 83,954 ล้านบาท จะเห็นได้ว่า ประเทศจีนประเทศเดียว มีสัดส่วนสูงถึงร้อยละ 25 ของเงินลงทุนโดยตรงจากต่างประเทศทั้งหมด สําหรับประเทศญี่ปุ่น มีมูลค่า 79,151 ล้านบาท สูงเป็นอันดับ 4 แต่นับว่ายังเพิ่มขึ้นถึงร้อยละ 60 จากปีก่อน นักลงทั้งทุนจากทั้งสี่ประเทศจึงมีความสําคัญต่อระบบเศรษฐกิจไทย
“นายกฯ เศรษฐาได้มอบนโยบายให้ทีมไทยแลนด์ทุกคนร่วมกันทํางานเพื่อดึงเงินลงทุนโดยตรงจากต่างประเทศ เพื่อส่งผลกระทบเชิงบวกอย่างต่อเนื่องต่อระบบเศรษฐกิจไทย ส่งเสริมให้เกิดการแข่งขันกันเองในอุตสาหกรรมซึ่งเป็นประโยชน์แก่ผู้บริโภค และเป็นการพัฒนาอุตสาหกรรมใหม่ในประเทศ เช่น อุตสาหกรรมรถยนต์อีวี อุตสาหกรรม BCG ทําให้เกิดการจ้างงาน ในขณะเดียวกันรัฐบาลยังส่งเสริมให้ผู้ประกอบการไทยสามารถลงทุนในต่างประเทศเพื่อสร้างเครือข่ายการผลิตของตนเอง และใช้สิทธิประโยชน์ที่เกี่ยวข้องกับการลงทุนไปเปิดตลาดใหม่ในประเทศเป้าหมาย” ผู้แทนการค้ากล่าวย้ํา
รัฐบาลไทย-ข่าวทำเนียบรัฐบาล-อำเภอนาเชือก ขับเคลื่อน "ยุทธการมหาสารคาม เมืองปลอดภัยยาเสพติด" ปฏิบัติการไล่ล่า (เด็ดปีก) นักค้าภาคอีสานเหนือ ในพื้นที่ อ.นาเชือก จ.มหาสารคาม เพื่อสร้างความเป็นระเบียบเรียบร้อย
วันศุกร์ที่ 9 กุมภาพันธ์ 2567
09/02/2567
อําเภอนาเชือก ขับเคลื่อน "ยุทธการมหาสารคาม เมืองปลอดภัยยาเสพติด" ปฏิบัติการไล่ล่า (เด็ดปีก) นักค้าภาคอีสานเหนือ ในพื้นที่ อ.นาเชือก จ.มหาสารคาม เพื่อสร้างความเป็นระเบียบเรียบร้อย
อําเภอนาเชือก ขับเคลื่อน "ยุทธการมหาสารคาม เมืองปลอดภัยยาเสพติด" ปฏิบัติการไล่ล่า (เด็ดปีก) นักค้าภาคอีสานเหนือ ในพื้นที่อําเภอนาเชือก จังหวัดมหาสารคาม เพื่อสร้างความเป็นระเบียบเรียบร้อยและความมั่นคงปลอดภัยให้กับสังคม
วันนี้ (9 ก.พ. 67) พ.จ.ท.ทองแดง ปินะเก นายอําเภอนาเชือก เปิดเผยว่า ศูนย์ปฏิบัติการป้องกันและปราบปรามยาเสพอําเภอนาเชือก จังหวัดมหาสารคาม ร่วมกับเจ้าหน้าที่ตํารวจ สภ.นาเชือก นําโดย พ.ต.อ.เจษฎา เปรมโต ผกก.สภ.นาเชือก จับกุมผู้ค้ายาเสพติด ได้ของกลางยาบ้า จํานวน 3,988 เม็ด โดยการจับกุมครั้งนี้เป็นไปตามนโยบายจัดระเบียบสังคมและปราบปรามผู้มีอิทธิพลตามนโยบายของนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย จึงได้มอบหมายให้ชุดปฏิบัติการฯ เร่งรัดติดตามขยายผล สอบสวน จับกุม และดําเนินการทางกฎหมายต่อผู้กระทําความผิด เพื่อสร้างความเป็นระเบียบเรียบร้อยและความสงบสุขให้กับสังคม
พ.จ.ท.ทองแดง ปินะเก นายอําเภอนาเชือก กล่าวอีกว่า ได้รับแจ้งเบาะแสว่ามีการกระทําความผิดที่กระท่อมเพิงพักอาศัยหลังหนึ่ง ตั้งอยู่ในพื้นที่หมู่ที่ 1 ตําบลนาเชือก อําเภอนาเชือก โดยมีการลักลอบจําหน่ายยาเสพติดให้กับกลุ่มวัยรุ่นในหมู่บ้าน รวมทั้งมีกลุ่มวัยรุ่นมั่วสุมเสพยาเสพติดในกระท่อมหลังดังกล่าวเป็นประจํา เจ้าหน้าที่จึงเข้าปิดล้อมตรวจค้น พบนายเอ (นามสมมุติ) อาศัยอยู่ในกระท่อมดังกล่าว และตรวจค้นพบยาบ้าอยู่ในกระเป๋าสะพายข้าง นับได้จํานวน 3,988 เม็ด และได้ตรวจปัสสาวะ พบสารเสพติดในร่างกาย จึงนําตัวส่งพนักงานสอบสวนเพื่อดําเนินคดีตามกฎหมายต่อไป
พ.จ.ท.ทองแดง ปินะเก นายอําเภอนาเชือก กล่าวในตอนท้ายว่า นอกจากนี้จังหวัดมหาสารคามได้นํานโยบายของนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ในการปราบปรามผู้มีอิทธิพลและแก้ไขปัญหายาเสพติด พุ่งเป้า Re X-Ray ในทุกพื้นที่อย่างต่อเนื่อง เพื่อกวาดล้างสิ่งผิดกฎหมาย และเร่งสืบสวนขยายผลเพื่อนําตัวผู้กระทําความผิดมาลงโทษตามกฎหมาย อันจะทําให้สังคมมีความสงบเรียบร้อย เกิดสวัสดิภาพ พี่น้องประชาชนมีความปลอดภัยในชีวิตและทรัพย์สิน ชุมชนน่าอยู่ ประชาชนไม่ต้องหวาดระแวงกับภัยอันตราย สามารถใช้ชีวิตได้อย่างเป็นปกติสุข ทั้งนี้ หากพี่น้องประชาชนพบเบาะแสการกระทําความผิดเกี่ยวกับยาเสพติด และการกระทําความผิดทุกประเภท หรือมีเหตุสร้างความเดือดร้อนรําคาญ สามารถแจ้งมายังสายด่วนศูนย์ดํารงธรรม โทร. 1567 ตลอด 24 ชั่วโมง
#WorldSoilDay #วันดินโลก #UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข #SoilandWaterasourceoflife
#SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood
รัฐบาลไทย-ข่าวทำเนียบรัฐบาล-ทส. ประชุม คกก.จัดสร้างพิพิธภัณฑ์ฯ ไม้มีค่า ติดตามความก้าวหน้าโครงการฯ เร่งดำเนินงานเพื่อประโยชน์ของแผ่นดิน
วันพฤหัสบดีที่ 8 กุมภาพันธ์ 2567
ทส. ประชุม คกก.จัดสร้างพิพิธภัณฑ์ฯ ไม้มีค่า ติดตามความก้าวหน้าโครงการฯ เร่งดําเนินงานเพื่อประโยชน์ของแผ่นดิน
ทส. ประชุม คกก.จัดสร้างพิพิธภัณฑ์ฯ ไม้มีค่า ติดตามความก้าวหน้าโครงการฯ เร่งดําเนินงานเพื่อประโยชน์ของแผ่นดิน
ทส. ประชุม คกก.จัดสร้างพิพิธภัณฑ์ฯ ไม้มีค่า ติดตามความก้าวหน้าโครงการฯ เร่งดําเนินงานเพื่อประโยชน์ของแผ่นดิน
วันที่ 8 กุมภาพันธ์ 2567 เวลา 13.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม เป็นประธานการประชุมคณะกรรมการฝ่ายโครงการจัดสร้างพิพิธภัณฑ์องค์ความรู้เรื่องไม้มีค่า เพื่อประโยชน์ของแผ่นดินเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก ครั้งที่ 1/2567 ร่วมกับคณะกรรมการจากหน่วยงานที่เกี่ยวข้อง ณ ห้องประชุม ชั้น 17 กระทรวงทรัพยากรธรรมชาติและสิ่งแวดล้อม เพื่อพิจารณาแผนการดําเนินงานโครงการจัดการสร้างพิพิธภัณฑ์ฯ ระยะที่ 1 งานก่อสร้างอาคารสถาปัตยกรรมและงานระบบไฟฟ้า ระบบงานที่เกี่ยวข้อง ระยะที่ 2 งานตกแต่งสถาปัตยกรรมการตกแต่งภายใน และระบบสาธารณูปโภค
ที่ประชุมฯ ยังได้ติดตามความก้าวหน้าการดําเนินโครงการในภาพรวม ซึ่งแบ่งเป็น 4 ส่วนงาน คือ 1) ส่วนงานโครงสร้าง ได้มีการลงนามในสัญญาจ้างเมื่อวันที่ 29 มกราคม 2567 วงเงิน 1,044 ล้านบาท ระยะเวลาก่อสร้าง 36 เดือน โดยผู้รับจ้างได้เข้าดําเนินการปรับปรุงพื้นที่แล้วตั้งแต่วันที่ 30 มกราคม 2567 2) ส่วนงานปรุงไม้ งานตกแต่ง และงานสาธารณูปโภค อยู่ระหว่างการขนย้ายไม้มีค่าที่แปรรูปโดยส่วนอุตสาหกรรมไม้วังน้อย จังหวัดพระนครศรีอยุธยา ไปดําเนินการปรุงไม้ที่โรงงานแปรรูปไม้ ในเขตจังหวัดนนทบุรี 3) ส่วนงานภูมิทัศน์ ได้มีการปรับแบบภูมิทัศน์เพิ่มเติมจากแบบที่กรมศิลปากรออกแบบไว้ ให้เป็นศูนย์เรียนรู้การจัดการสิ่งแวดล้อม ทรัพยากรป่าไม้ และพื้นที่สีเขียวในเขตชุมชนเมือง เพื่อให้ประชาชนทั่วไปสามารถเข้าไปใช้ประโยชน์ได้มากขึ้น และ 4) ส่วนงานจัดนิทรรศการ อยู่ระหว่างปรับปรุงแบบรายละเอียดเพิ่มเติมจากแบบที่กรมศิลปากรได้กําหนดไว้ เพื่อให้มีความทันสมัยและน่าสนใจมากยิ่งขึ้น
รัฐบาลไทย-ข่าวทำเนียบรัฐบาล-รองปลัดอภัยฯ เป็นประธานการประชุมพิจารณาความเป็นไปได้ในการใช้แคลเซียมคาร์บอเนต (CaCO3)
วันศุกร์ที่ 9 กุมภาพันธ์ 2567
รองปลัดอภัยฯ เป็นประธานการประชุมพิจารณาความเป็นไปได้ในการใช้แคลเซียมคาร์บอเนต (CaCO3)
รองปลัดอภัยฯ เป็นประธานการประชุมพิจารณาความเป็นไปได้ในการใช้แคลเซียมคาร์บอเนต (CaCO3)
นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมพิจารณาความเป็นไปได้ในการใช้แคลเซียมคาร์บอเนต (CaCO3) เพื่อลดการระบาดของโรคใบด่างมันสําปะหลัง ร่วมกับหน่วยงานที่เกี่ยวข้องในกระทรวงเกษตรและสหกรณ์ ณ ห้องประชุม 4/2 ชั้น 4 อาคาร 1 กรมส่งเสริมการเกษตร โดยหารือแนวทางการส่งเสริมการใช้แคลเซียมคาร์บอเนตปรับปรุงดิน ในรูปแบบต่างๆ เช่น หินปูนบด/หินปูนฝุ่น ปูนมาร์ล ปูนขาว แคลเซียมไฮดรอกไซด์ และโดโลไมท์ เพื่อปรับสภาพดิน ทําให้เพิ่มกิจกรรมของจุลินทรีย์ที่มีประโยชน์ในดิน เพิ่มประสิทธิภาพของปุ๋ยเคมี ช่วยปรับกายภาพของดินให้ดีขึ้น และทําให้พืชแข็งแรง ลดผลกระทบจากการเป็นโรคใบด่างมันสําปะหลัง
รัฐบาลไทย-ข่าวทำเนียบรัฐบาล-การทางพิเศษแห่งประเทศไทย ชวนร่วมงาน “Luck Lock Love รักล้นสะพาน” ฉลองวาเลนไทน์ลอยฟ้าครั้งประวัติศาสตร์ ชวนคู่รักจดทะเบียนสมรสบนสะพานคู่ขนานสะพานพระราม 9 วันที่ 14 ก.พ. นี้
วันศุกร์ที่ 9 กุมภาพันธ์ 2567
การทางพิเศษแห่งประเทศไทย ชวนร่วมงาน “Luck Lock Love รักล้นสะพาน” ฉลองวาเลนไทน์ลอยฟ้าครั้งประวัติศาสตร์ ชวนคู่รักจดทะเบียนสมรสบนสะพานคู่ขนานสะพานพระราม 9 วันที่ 14 ก.พ. นี้
...
การทางพิเศษแห่งประเทศไทย (กทพ.) กระทรวงคมนาคม ร่วมฉลองครบรอบ 111 ปี กระทรวงคมนาคม ชวนคนไทยร่วมงาน “Luck Lock Love รักล้นสะพาน” ในระหว่างวันที่ 14 - 18 และ 23 - 25 กุมภาพันธ์ 2567 ฉลองวาเลนไทน์ลอยฟ้าครั้งประวัติศาสตร์บนสะพานคู่ขนานสะพานพระราม 9 โดยไฮไลท์พิเศษ คือ การจดทะเบียนสมรส 111 คู่รัก บนสะพานคู่ขนานสะพานพระราม 9 ในวันที่ 14 กุมภาพันธ์ 2567 พร้อมลุ้นรับของขวัญสุดพิเศษ
งาน “Luck Lock Love รักล้นสะพาน” ฉลองวันแห่งความรักลอยฟ้าบนสะพานคู่ขนานสะพานพระราม 9 จะจัดขึ้นตั้งแต่วันที่ 14 - 18 กุมภาพันธ์ 2567 ถือเป็นครั้งแรกที่เปิดโอกาสให้ประชาชนได้ขึ้นไปสัมผัสถึงความยิ่งใหญ่และสง่างามของสะพานคู่ขนานสะพานพระราม 9 ซึ่งเป็นสะพานขึงเสาข้ามแม่น้ําเจ้าพระยาคู่แรกของประเทศไทย ที่โดดเด่นด้วยเทคโนโลยีการก่อสร้างสะพานขั้นสูง และเป็นสะพานข้ามแม่น้ําที่กว้างที่สุดในประเทศไทย รองรับการสัญจร 8 ช่องทางจราจร นอกจากนี้ ภายในงาน “Luck Lock Love รักล้นสะพาน” ทุกคนจะได้พบกับกิจกรรมที่อบอวลไปด้วยบรรยากาศแห่งความสุขมากมาย ทั้งการแสดงดนตรีที่จะมาสร้างความสุข อาหารจากร้านค้า ชื่อดัง และกิจกรรม Street Show ที่เติมเต็มความสนุกสนานให้กับทุกคนที่เข้าร่วมงาน
สําหรับคู่รักที่สนใจร่วมจดทะเบียนสมรสครั้งประวัติศาสตร์ สามารถลงทะเบียนออนไลน์ด้วยการสแกน QR Code ได้ตั้งแต่วันนี้ - 12 กุมภาพันธ์ 2567 โดยเปิดรับเพียง 111 คู่เท่านั้น เฉพาะกรณีจดทะเบียนสมรสกับชาวต่างชาติจะต้องเดินทางมายื่นเอกสารด้วยตนเองที่สํานักงานเขตยานนาวาล่วงหน้าเท่านั้น ในวันและเวลาราชการ (วันจันทร์ - ศุกร์ เวลา 08.00 - 16.00 น.) เพื่อเจ้าหน้าที่จะได้ดําเนินการตรวจสอบความถูกต้องของเอกสารกับทางสถานทูต และหน่วยงานที่เกี่ยวข้องก่อนร่วมกิจกรรมจดทะเบียนสมรส สอบถามเพิ่มเติมและติดตามรายละเอียดของกิจกรรมได้ที่ LINE: @LUCKLOCKLOVE
รัฐบาลไทย-ข่าวทำเนียบรัฐบาล-แสตมป์ชุดสื่อแห่งความรัก จาก “จิวเวลรีชั้นสูงอันล้ำค่า มรดกแห่งความทรงจำ” ที่ “เจ้าฟ้าสิริวัณณวรีฯ” ทรงออกแบบ
วันศุกร์ที่ 9 กุมภาพันธ์ 2567
แสตมป์ชุดสื่อแห่งความรัก จาก “จิวเวลรีชั้นสูงอันล้ําค่า มรดกแห่งความทรงจํา” ที่ “เจ้าฟ้าสิริวัณณวรีฯ” ทรงออกแบบ
สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ทรงออกแบบผลงานจิวเวลรีชั้นสูง จากแบรนด์ SIRIVANNAVARI คอลเลกชัน “Heirlooms of Elegance” ซึ่งขึ้นชิ้นงานจริงโดยช่างฝีมือของ BEAUTY GEMS #ถ่ายทอดสายใยแห่งรัก
ผ่าน #ภาพดอกกุหลาบควีนสิริกิติ์สีน้ําเงิน ดอกไม้ที่ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงโปรดปราน #สู่การจัดพิมพ์เป็นแสตมป์ด้วยเทคนิคพิเศษดุจอัญมณีจริง
โดย #ไปรษณีย์ไทย ได้รับพระกรุณาธิคุณให้ร่วมงานกับแบรนด์ SIRIVANNAVARI นําภาพเครื่องประดับ “Rosa Bhubing Love at First Sight Gradient Brooch” หนึ่งในผลงานทรงออกแบบโดยสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา จากคอลเลกชัน “Heirlooms of Elegance” ผนวกกับผลงานหัตถศิลป์ด้านอัญมณี โดยช่างฝีมือชั้นครูจาก BEAUTY GEMS มา #จัดทําเป็นแสตมป์ชุดสื่อแห่งความรัก 2567 ถ่ายทอดเบื้องหลังแห่งแรงบันดาลใจในงานทรงออกแบบเรื่องราวอันเปี่ยมด้วยความหมาย เชื่อมโยงกับกุหลาบสีน้ําเงินอันเป็นที่ทรงโปรดของสมเด็จพระพันปีหลวง ซึ่งพสกนิกรได้นําดอกกุหลาบควีนสิริกิติ์ ดอกไม้พระนามอันงดงามซึ่งเป็นดอกกุหลาบสีเหลือง ปลายกลีบสีส้มอ่อน มาย้อมสีน้ําเงินสดทูลเกล้าฯ ถวาย เมื่อครั้งเสด็จฯ ทรงงาน ณ พระตําหนักภูพิงคราชนิเวศน์
รัฐบาลไทย-ข่าวทำเนียบรัฐบาล-จรรยาบรรณของผู้ตรวจสอบและรับรองบัญชี ในประเด็น “ความเป็นอิสระในการปฏิบัติงาน”
วันศุกร์ที่ 9 กุมภาพันธ์ 2567
09/02/2567
จรรยาบรรณของผู้ตรวจสอบและรับรองบัญชี ในประเด็น “ความเป็นอิสระในการปฏิบัติงาน”
กรมสรรพากรได้ตรวจสอบการปฏิบัติงานของผู้ตรวจสอบและรับรองบัญชี พบประเด็นข้อบกพร่องด้านจรรยาบรรณกรณีการขาดความเป็นอิสระในงานที่ลงลายมือชื่อ จึงขอประชาสัมพันธ์ให้ผู้ตรวจสอบและรับรองบัญชีทราบและปฏิบัติตามข้อกฎหมายเกี่ยวกับจรรยาบรรณในประเด็นความเป็นอิสระ
กรมสรรพากรได้ตรวจสอบการปฏิบัติงานของผู้ตรวจสอบและรับรองบัญชี ประกอบด้วย ผู้สอบบัญชีรับอนุญาต และผู้สอบบัญชีภาษีอากร พบประเด็นข้อบกพร่องด้านจรรยาบรรณกรณีการขาดความเป็นอิสระในงานที่ลงลายมือชื่อ จึงขอประชาสัมพันธ์ให้ผู้ตรวจสอบและรับรองบัญชีทราบและปฏิบัติตามข้อกฎหมายเกี่ยวกับจรรยาบรรณในประเด็นความเป็นอิสระในการปฏิบัติงาน ดังนี้
1. ผู้ตรวจสอบและรับรองบัญชีจะต้องไม่รับตรวจสอบและรับรองบัญชีในกิจการที่ตนขาดความเป็นอิสระ เช่น กรณีผู้ตรวจสอบและรับรองบัญชี รับงานทําบัญชีในกิจการที่ตนเป็นผู้ตรวจสอบ และกรณีผู้ตรวจสอบและรับรองบัญชี เป็นผู้ถือหุ้นของสํานักงานบัญชี และรับทําบัญชีให้กับกิจการที่ตนเป็นผู้ตรวจสอบ ซึ่งทําให้ขาดความเป็นอิสระในการปฏิบัติงานตรวจสอบและรับรองบัญชี ส่งผลให้งบการเงินขาดความน่าเชื่อถือและอาจมีข้อมูลที่ขัดต่อข้อเท็จจริงอันเป็นสาระสําคัญ (คําสั่งกรมสรรพากร ที่ ท.ป.123/2545 เรื่อง กําหนดจรรยาบรรณของผู้ตรวจสอบและรับรองบัญชีตามมาตรา 3 สัตต แห่งประมวลรัษฎากร ลงวันที่ 19 พฤศจิกายน พ.ศ. 2545 “2.1.1 ไม่รับตรวจสอบและรับรองบัญชี ในกิจการที่ตนขาดความเป็นอิสระ”)
2. กรณีผู้ตรวจสอบและรับรองบัญชีปฏิบัติงานโดยขาดความเป็นอิสระ อาจถูกพิจารณาสั่งถอนใบอนุญาตในการประกอบวิชาชีพได้ (ประกาศอธิบดีกรมสรรพากรเกี่ยวกับการตรวจสอบและรับรองบัญชี เรื่อง กําหนดระเบียบเกี่ยวกับการตรวจสอบและรับรองบัญชี ตามมาตรา 3 สัตต แห่งประมวลรัษฎากร ลงวันที่ 12 มีนาคม พ.ศ. 2544 “ข้อ 9 ผู้ตรวจสอบและรับรองบัญชี ที่ฝ่าฝืนระเบียบที่อธิบดีกําหนดในประกาศนี้ อธิบดีอาจพิจารณาสั่งถอนใบอนุญาตการเป็นผู้ตรวจสอบและรับรองบัญชีเสียก็ได้”)
หากมีข้อสงสัยสามารถสอบถามข้อมูลเพิ่มเติมได้ที่กองมาตรฐานการสอบบัญชีภาษีอากร โทร. 0 2272 9172 0 2272 9174 และ 0 2272 9816 หรือสํานักงานสรรพากรทุกแห่งทั่วประเทศ
รัฐบาลไทย-ข่าวทำเนียบรัฐบาล-ตรุษจีนนี้ไร้ฝุ่น ลดมลพิษ เพิ่มมงคล
วันศุกร์ที่ 9 กุมภาพันธ์ 2567
ตรุษจีนนี้ไร้ฝุ่น ลดมลพิษ เพิ่มมงคล
ใช้ธูปไฟฟ้า ลดควัน
ลดจุด ลดเผา กระดาษเงินกระดาษทอง หรือ ลดเวลาการจุดประทัด
รัฐบาลไทย-ข่าวทำเนียบรัฐบาล-รมว.ดีอี ประชุมคณะกรรมการเฉพาะต้านการขับเคลื่อนยุทธศาสตร์ข้อมูล ครั้งที่ 1/2567
วันศุกร์ที่ 9 กุมภาพันธ์ 2567
รมว.ดีอี ประชุมคณะกรรมการเฉพาะต้านการขับเคลื่อนยุทธศาสตร์ข้อมูล ครั้งที่ 1/2567
รมว.ดีอี ประชุมคณะกรรมการเฉพาะต้านการขับเคลื่อนยุทธศาสตร์ข้อมูล ครั้งที่ 1/2567
วันนี้ (9 กุมภาพันธ์ 2567) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ประชุมคณะกรรมการเฉพาะต้านการขับเคลื่อนยุทธศาสตร์ข้อมูล ครั้งที่ 1/2567 โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลฯ พร้อมด้วย ผู้บริหารหน่วยงานสังกัดกระทรวงดิจิทัลฯ และหน่วยงานอื่นๆที่เกี่ยวข้องเข้าร่วม ทั้งในรูปแบบonline และonsite ณ ห้องประชุม MDES 1 ชั้น 9 กระทรวงดิจิทัลเพื่อเศรษฐกิจและสังคม
________________________
รัฐบาลไทย-ข่าวทำเนียบรัฐบาล-กรมทางหลวงชนบท ตั้งด่านตรวจชั่งน้ำหนักยานพาหนะเคลื่อนที่บนถนนสาย พบ.1045 และ พบ.1027 จังหวัดเพชรบุรี
วันศุกร์ที่ 9 กุมภาพันธ์ 2567
กรมทางหลวงชนบท ตั้งด่านตรวจชั่งน้ําหนักยานพาหนะเคลื่อนที่บนถนนสาย พบ.1045 และ พบ.1027 จังหวัดเพชรบุรี
....
กรมทางหลวงชนบท (ทช.) กระทรวงคมนาคม โดยแขวงทางหลวงชนบทเพชรบุรี จัดตั้งด่านตรวจชั่งน้ําหนักยานพาหนะเคลื่อนที่บนถนนสาย พบ.1045 แยก ทล.4 (ช่วง กม. ที่ 1+000) - บ้านบางเกตุ อําเภอชะอํา และ พบ.1027 แยก ทล.4 (ช่วง กม. ที่ 1+500) - บ้านหนองชุมแสง อําเภอท่ายาง จังหวัดเพชรบุรี เพื่อตรวจสอบและเพิ่มประสิทธิภาพในการควบคุม และป้องปรามผู้กระทําผิดในการบรรทุกน้ําหนักเกินพิกัดของรถบรรทุก ป้องกันผลกระทบต่อเส้นทางจราจรและป้องกันอุบัติเหตุที่อาจเกิดขึ้นต่อผู้ร่วมทาง ให้มีความสะดวกปลอดภัยในการเดินทางของประชาชน การควบคุมน้ําหนักรถบรรทุกให้เป็นไปตามพระราชบัญญัติทางหลวง พ.ศ. 2535 มาตรา 61 วรรคหนึ่ง หากฝ่าฝืนจะมีโทษจําคุกไม่เกิน 6 เดือน หรือปรับไม่เกิน 10,000 บาท หรือทั้งจําทั้งปรับ และอาจถูกริบรถบรรทุกที่ใช้ในการกระทําความผิดนั้นด้วย ทั้งนี้ ทช. ขอความร่วมมือทุกภาคส่วนปฏิบัติตามกฎหมายและมาตรการดังกล่าวอย่างเคร่งครัด